Ritratt-DOI .td_uid_2_601d4c2588d05_rand.td-a-rec-img{text-align:left}.td_uid_2_601d4c2588d05_rand.td-a-rec-img img{margin:0 auto 0 0} Fil-jum internazzjonali kontra l-kanċer, il-President George Vella fisser kif meta pazjent jingħata l-aħbar li nstablu xi forma ta' kanċer, il-pazjent u dawk ta' madwaru jibdew jgħixu ċirkostanzi straordinarji. Waqt konferenza diġitali organizzata min-National Cancer Platform, il-President stqarr li minkejja l-miżuri ta' prevenzjoni kollha li ħadna u li ġew irrakkomandati mill-Awtoritajiet tas-Saħħa, il-virus xorta laqat ħażin nies vulnerabbli. Huwa qal li għal dawk li qiegħdin jiġġieldu mal-kanċer, din il-pandemija kellha ħafna sfidi, mhux biss mil-lat mediku iżda anke partikolarment mill-aspett psikoloġiku. Tgħix ma' xi ħadd bil-kanċer? 8 modi kif tista' tgħin Il-President spjega kif is-sens ta' solitudni ta' dawn il-pazjenti kiber, u dan wassal biex ħafna jieħdu l-impressjoni li setgħu ġew minsijin, jew li ġew iżolati. Il-President tkellem ukoll dwar il-pazjenti li kellhom bżonn kura barra minn Malta, hekk kif dawk il-każijiet ta' pazjenti li kienu verament urġenti ġew mibgħuta għall-kura barra. Dr George Vella fakkar kif il-pazjenti li jintbagħtu barra għall-kura normalment ikollhom kollox imħallas mill-Gvern ta' Malta, bl-għajnuna tal-Malta Commmunity Chest Fund Foundation. Filmat: "Nibqa' nġorr il-pazjent miegħi wara l-ħin tax-xogħol" – Roseanne minn Hospice Il-President temm jappella lill-pazjenti kollha biex jagħmlu kuraġġ, hekk kif stqarr li dan iż-żmien diffiċli se jgħaddi u assigurahom li għandhom l-attenzjoni tal-aħjar speċjalisti, infermiera u paramediċi. Filmat: "F'Awwissu qalulna li l-mamà kellha kanċer terminali" – Evelyn Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601d4c2589193_rand.td-a-rec-img{text-align:left}.td_uid_3_601d4c2589193_rand.td-a-rec-img img{margin:0 auto 0 0}